Radio 101

Radio 101 bija Latvijas radiostacija, kas darbojās no 2010. līdz 2013. gadam.

Radio Rīgā un tās apkārtnē raidīja FM 101,0 frekvencē, kur agrāk raidīja Capital FM radiostacija. 2013. gada augustā Radio 101 frekvencēs sāka raidīt stacija 1 business radio.

 Vēsture 
Radio ar nosaukumu Radio 101 2010. gadā izveidoja no Radio SWH aizgājušie radio dīdžeji Toms Grēviņš, Egons Reiters, Artis Volfs un Māris Žigats. Vēlāk savam kolektīvam viņi piesaistīja Eduardu Švānu un Gustavu Terzenu.Bijušie SWH dīdžeji izveido "Open Radio 101" Radio oficiāli uzsāka raidīt 2010. gada 21. jūnijā 8:00.
Pirmā dziesma skanēja 21. jūnijā 00:00: The Smiths — There Is a Light That Never Goes Out.

2013. gada 30. aprīlī radio izsolē nopirka Krievijas pilsonis, Latvijas pastāvīgais iedzīvotājs Vitālijs Ņikitenko. Radio 101 pārtrauca raidīt 14. maijā, kad to atstāja ētera personības Toms Grēviņš, Egons Reiters un Artis Volfs. 10. jūnijā radio atsāka skanēt ar jaunu komandu kā Radio Open 101.'Radio 101' pārtop par 'Radio Open 101' un ar citu komandu atsāk darbu ēterā delfi.lv Bizness

Jau 2013. gada augustā tika lemts pa radio nosaukuma maiņu uz 1 business radio. No tā paša gada septembra radio sāka skanēt pilnīgi jaunā formātā.'1.Biznesa radio' notikusi vadības maiņa; uzņēmums paplašinās un mainīs formātu delfi.lv Bizness

 Skandāli 
2012. gada martā Terzens, Peneze un Švāns negaidīti  pazūda no radio ētera. Radio vadība stāstīja, ka cilvēki noguruši un it kā pat nedaudz apslimuši un tāpēc devušies bezalgas atvaļinājumā. "Viņiem jāsakopo spēki pavasarim un vasarai, jo laikā, kad citi atpūtīsies un brauks uz festivāliem, mēs strādāsim - tāda ir radio specifika. Atpūtu viņi izbauda tagad," tā skaidro radio producents Māris Žigats, kurš solīja arī Terzena, Penezes un Švāna drīzu atgriešanos radio ēterā. Taču 5. aprīlī, trijotne paziņoja, ka pamet Radio 101.

Drīz pēc tam radikālā vortāla publikai.lv komanda  vērsās Valsts darba inspekcijā ar iesniegumu par iespējamiem Darba likuma pārkāpumiem Radio 101. Tika izplatīts arī  publisks paziņojums, kurā publikai.lv aicināja normalizēt valdošo patvaļu Latvijas žurnālistu darba tiesību jomā.

2013. gada maijā, kad pārtrauca raidīt Radio 101, kļuva zināms, ka radio bijušās ētera personības Toms Grēviņš, Egons Reiters un Artis Volfs nav saņēmuši algu kopš 2011. gada novembra.Darbu pārtraucis 'Radio 101' delfi.lv Bizness

 Bijušie raidījumi 
 Sporta sadaļa Overtime, kuru vada Armands Puče un Valdis Valters. Pirmdienās 17:00—18:00.
 Ziņu izlaidumi, sagatavo Zane Peneze un Kārlis Dagilis. Rīta ziņu bloks 7:00—8:00, dienas ziņu apskats 17:45—18:00.
 Politiskais apskats "IR Viedoklis", sadarbībā ar žurnālu IR. Pirmdienās un ceturtdienās 15:45—16:00.Žurnāla IR oficiālā mājas lapa.
 Policijas rīts, sadarbībā ar Valsts policiju. Trešdienās 9:00—9:15.
...Atbild Ministru Prezidents. Par visu, kas aktuāls Latvijai un ikvienam no mums! Trešdienās 15:45—16:00.
 Ausīs Rīts ar Edvardu Švānu, Gustavu Terzenu un Zani Penezi. Katru darba dienu 8:00—12:00. Pēc baumām par mēnešiem ilgām algu nemaksāšanām un Švāna, Terzena un Penezes došanās bezalgas atvaļinājumā trijotne radio pamet. 
 Darba laiks kopā ar Arti Volfu. Katru darba dienu 12:00—15:00.
 Mājās braucamais laiks kopā ar Egonu Reiteru. Katru darba dienu 16:00—19:00.
 Vakari tiek pavadīti kopā ar Tomu Grēviņu. Katru darba dienas vakaru 19:00—22:00.

 Atsauces 

Kategorija:Latvijas radio stacijas